PATVIRTINTA

Telšių „Germanto“ progimnazijos

2021 m. rugsėjo 1d.

direktoriaus įsakymu Nr. V- 42

**TELŠIŲ „GERMANTO“ PROGIMNAZIJOS**

**2021–2022 MOKSLO METŲ UGDYMO PLANaS**

**2020-2021 M.M. UGDYMO PLANO ĮGYVENDINIMO ANALIZĖ**

**Vykdytų ugdymo programų įgyvendinimo ypatumai**

**2020**–**2021 mokslo metais mokykla tęsė praėjusiais metais išsikeltus veiklos prioritetus: ugdymo(si) sąlygų ir kokybės gerinimas, ugdymo formų įvairovė,** tarpdalykinės integracijos bei mokytojų ir pagalbos mokiniui specialistų bendradarbiavimo stiprinimas.

Visi mokytojai išklausė daugybę internetu transliuojamų seminarų – vebinarų apie TEAMS virtualią mokymosi aplinką, tiesiogines pamokų transliacijas internetu, vaizdo pamokas, internetinius mokymosi išteklius, įrankius mokymosi medžiagos kūrimui ir pan. Visi mokytojai patobulino darbo su IKT kompetencijas. Nors ir vykstant nuotoliniam mokymui buvo nuolat palaikomas ryšys su logopede, spec. pedagoge, socialinėmis pedagogėmis, pailgintos darbo dienos grupės mokytoja.

Beveik ištisus mokslo metus truko nuotolinis mokymas, ugdymo programas stengėmės vykdyti ne tik tiesiogiai per vaizdo pamokas, bet ir per įvairias mokomąsias bei edukacines programas ir projektus.Surengėmevirtualias mokinių darbų parodas – „Velykinis sveikinimas“, „Spalis – mokyklų bibliotekų mėnuo“ (5–8 kl.), ,,Kalėdų tema mitybos pamokose“ (5–6 kl.), ,,Kūryba virtuvėje“ (5 kl.), „Kalėdinis angelas“, „Smulkioji tautosaka“. Vykdėme projektus: ,,Stiprybės akmenėlis“ (dovana mokytojams), ,,Skirtukas knygai“ (5–8 kl.), ,,Ačiū“ (5–8 kl.), „Smulkioji tautosaka“, „Užgavėnių kaukės“, ,,Kelionė po pučiamųjų instrumentų šalį“.

**Ugdymo turinio integravimas**

Mokinių ugdymo poreikiams tenkinti ir mokymosi pasiekimams gerinti mokykloje buvo skirta 14 konsultacijų: lietuvių k., anglų k., matematikos, informacinių technologijų, biologijos, rusų k., geografijos. Jos buvo teikiamos ir pradinių klasių mokiniams. Konsultacijos vyko ir tada, kai mokiniai, nepasiekę patenkinamo pasiekimų lygmens pusmečio pabaigoje, su dalyko mokytoju parengė programą spragoms likviduoti. Individualios ir grupinės konsultacijos vyko ir mokantis nuotoliniu būdu. LR švietimo, mokslo ir sporto ministerijai skyrus lėšų konsultacijoms mokiniams, patiriantiems mokymosi sunkumų, nuo 2021-03-01 iki 2021-06-01 skirtos 106 konsultacinės valandos, kurias gavo 253 mokiniai. Konsultacijos vyko kontaktiniu ir nuotoliniu būdu. Per šiuos metus pravesta daugiau nei 200 integruotų dalykų pamokų. Dažniausiai integruojamas dalykas buvo informacinės technologijos.

Dvi 3a klasės mokinės kovo mėnesį dalyvavo respublikinėje virtualioje 1–4  klasių mokinių konferencijoje „Mažieji technologijų kūrėjai“. Konferencijos metu pradinių klasių mokiniai pristatė kūrybinę veiklą taikant IKT: programavimo būdu, bitutėmis, lego robotikos, piešimo, filmų kūrimo ir kitomis programomis sukurtus darbus. Mergaitės konferencijos dalyviams pasiūlė perskaityti „StoryJumper“ programa sukurtas elektronines knygas: „Knyga apie mane“ ir „Mažasis šuniukas“ bei pristatė programa „Scratch“ sukurtus projektus „Nuotykis“ ir „Atliekų rūšiavimas“.

Gruodžio mėnesį 6–8 klasių mokiniai integruotų matematikos ir informacinių technologijų pamokų metu teksto redaktoriaus programa piešė pasirinkto matematinio uždavinio sąlygą. Atrinktų darbų autoriams teko išversti visus piešinyje esančius užrašus į anglų kalbą ir atskirame faile pateikti uždavinio sprendimą. Vienuolikos mokinių darbai buvo išsiųsti į respublikinį konkursą „Piešinys – matematikos uždavinys“.

Pasitinkant Valstybės atkūrimo dieną Vasario 16-ąją mūsų mokyklos pradinukai dalyvavo Telšių rajono projekte-parodoje „Lietuva mano širdyje“. Projektas skirtas pradinių klasių mokinių pilietiškumo, tautiškumo, savęs, kaip Lietuvos piliečio suvokimo ugdymui. Minint Vasario 16-ąją – Valstybės atkūrimo dieną, buvo sutelkti rajono pradinių klasių mokiniai ir mokytojai bendrai veiklai. Sukurta mokinių piešinių virtuali paroda.

Prieš Kalėdas vyko respublikinis informatikos konkursas moksleiviams „Kompiuterinė Kalėdų pasaka“, kurio tikslas – ugdyti moksleivių filologinę ir kompiuterinę kultūrą, skatinti fantazijas ir originalias idėjas, atrasti savitumą, išradingumą, atskleisti kūrybinius polinkius ir gebėjimus. Dviejų šeštokių darbai apdovanoti diplomais.

Gruodžio mėnesį 3a klasės mokiniai dalyvavo respublikiniame integruotame anglų kalbos ir dailės bei technologijų konkurse „Kuriu žiemužės pasaką“. Konkurso tikslas – skatinti pradinių klasių mokinių kūrybingumą ir gilinti jų anglų kalbos, skaitymo ir teksto supratimo įgūdžius. Vienos mokinės kūrybinis darbas laimėjo II vietą.

**Pažintinė ir kultūrinė, projektinė veikla**

Visus metus mokykloje vyko integruotos edukacinės pamokos. 1–4 kl. mokiniai dalyvavo nuotolinėje paskaitoje „Pingvinai. Kuo mes panašūs?“, eksperimentavo laboratorijoje (STEAM) „Spalvų kodas“, piešė ant vandens. 5–8 kl. mokiniai dalyvavo integruotose nuotolinėse edukacijose „Vėjų uostas“, „Apie spalvas ir daiktus“, „Mokausi iš kino“, „Kino seansas moksleiviams, pasirenkant iš tokių filmų kaip ....“, stebėjo spektaklį „Siaubo pasakos“, dalyvavo nuotolinėje teatro pamokoje su interaktyviomis užduotimis, kalbėjosi su rašytoja Gaja Gunaeke, nagrinėjo pasaulines globalines problemas užsiėmime „Žmogus ir gamta – natūralūs ir mūsų sukelti pavojai“.

Trečiokai ir septintokai visus metus dalyvavo naujoje pažintinėje žuvininkystės programoje „Išauginta Europos Sąjungoje“, kuri yra Europos Komisijos iniciatyvos „Farmed in the EU“ dalis. Jos tikslas – plėsti programos dalyvių žinias apie akvakultūros sektorių, skatinti Lietuvos akvakultūros ūkiuose išaugintų žuvininkystės produktų vartojimą, sužinoti apie verslo bei karjeros galimybes akvakultūros sektoriuje.

Mūsų mokykla gavo apdovanojimą bei programos „eTwinning mokykla 2020–2021“ pripažinimą. Gruodžio pradžioje sulaukėme dovanų. Didžiuojamės, kad esame Programos eTwinning mokykla, nes esame pavyzdžiu kitų mokyklų bendruomenėms. Tai reiškia, kad mes vykdome aktyvią programos eTwinning vertybių ir pedagogikos sklaidą ir esame sektinas pavyzdys vietos bendruomenei bei kitoms mokykloms. Tarptautiniai eTwinning projektai „Smile, Earth!“, „Susitikime prie virtualios eglutės“ apdovanoti Nacionaliniu kokybės ženkleliu.

**Mokinių pažangos ir pasiekimų vertinimas**

Vykdant mokyklos veiklos įsivertinimą, 55 proc. mokinių pripažino, kad jiems, mokantis nuotoliniu būdu, reikėjo daugiau pagalbos. Mokantis kontaktiniu būdu jos reikėjo tik daugiau kaip 30 proc. mokinių. 88 proc. vaikų pripažino, kad supranta savo gabumus ir mokymosi galimybes bei išsilavinimo vertę. Tam pritaria ir tėvai (80 proc.), tačiau daugiau kaip pusė apklaustų mokytojų teigia, kad mokiniai dažnai pervertina savo mokymosi galimybes. Praėjusių ir šių metų labai gerai besimokančių mokinių skaičius sumažėjo 10 mokinių (nuo 42 iki 32). Galime daryti prielaidą, kad pagalbos, mokantis nuotoliniu būdu, mokiniai tiek iš mokytojų, tiek iš tėvų gavo mažiau. 4 kartus per metus pildėme VIP stebėjimo ir vertinimo lentelės, analizavome ir aptarėme rezultatus bei mokymo(-si) pokytį. 2 kartus per metus – rudenį ir pavasarį – 2, 4, 6 ir 8 klasėse analizavome diagnostinių testų rezultatus. Po jų 20 proc. mokinių buvo individualizuotos ir diferencijuotos mokymosi veiklos. Išanalizavę diagnostinių testų rezultatus, pastebėjome, kad mokslo metų pabaigoje nuo 20 iki 30 proc. mokinių pasiekimai atskirose srityse žymiai pagerėjo. Manome kad, mokydamiesi nuotoliniu būdu, mokiniai išmoko savarankiškai gilintis į užduotis, jas analizuoti ir tinkamai atlikti.

**Neformaliojo vaikų švietimo organizavimas.**

Mokslo metų pradžia (kontaktinis mokymas rugsėjo – spalio mėn.) buvo labai aktyvi. Daug mokinių rinkosi sporto, meninės raiškos, etnokultūros, gamtos tyrinėtojų būrelius. Prasidėjus nuotoliniam mokymui dalis mokinių veiklose nebedalyvavo. Su likusiais būrelių nariais buvo susitinkama per „Zoom“ ir „Teams“ platformas. Nuotolinio mokymo metu mokiniams buvo pateikiamos darbų temos, video nuorodos, rekomendacijos, tačiau kai kurias veiklas vaikams atlikti savarankiškai buvo sunku, todėl buvo keičiamos temos ir pritaikomos prie vaikų galimybių. Buvo siūloma daugiau kūrybinių užduočių. Vadovai kartu su mokiniais dalyvavo nuotoliniuose seminaruose, konkursuose, parodose. Dvi „Darbštuolių“ būrelio mergaitės sėkmingai dalyvavo Kalėdinio žaisliuko kūrimo konkurse, o antrokė – pradinių klasių STEM konferencijos vaizdo pristatyme „Žaismingai apie vandens savybę judėti“. „IT dirbtuvių“ nariai dalyvavo CodeWeek savaitės renginiuose, išmoko programa „PowerPoint“ kurti skaidres, programa „WordArt“ kurti žodžių debesis, dar labiau pagilino programavimo įgūdžius „Scratch“ programa, išmoko kurti nuotraukų koliažus, skaitmeninius atvirukus, piešti piešinius „Paint“ programa. Mokiniai išmoko kurti elektronines knygas programa „StoryJumper“. Būrelio nariai dalyvavo skaitmeninių atvirukų konkursuose „Lietuva mano namai“, „Skaitmeninis Velykų margutis“ bei „Programavimo olimpiada 2021“. Vienos mergaitės sukurta animacija olimpiadoje laimėjo 3 vietą.

**Sėkmingiausios veiklos**

Telšių rajono pradinių klasių mokinių (3-4 klasės) 2020 m. diktante – konkurse „Raštingiausias pradinukas“ 3 klasės mokinė tapo laureate. Pradinių klasių anglų kalbos konkurse „Easter Twister“ užimtos I ir II vietos, o Lietuvos mokinių geografijos olimpiadoje „Mano gaublys“ iškovotos II ir III vietos. Gegužės mėnesį vyko 1–12 klasių mokinių respublikinė „Programavimo olimpiada 2021“. 3 klasės mokinė 3–4 klasių grupėje laimėjo III vietą. Mergaitė sukūrė animaciją „Šokis“. Kiekvienais metais 5 klasių mokiniai išbando savo anglų kalbos žinias dalyvaudami anglų kalbos olimpiadoje, kurioje užduotis kuria vyresnių klasių mokiniai. Šiais metais pradiniame etape dalyvavo 20 mokinių iš 5a ir 5b klasių. Iš jų į finalą pateko 14. Kovo 25 dieną nuotoliniu būdu vyko rajoninis 3–4 klasių mokinių anglų kalbos konkursas „Easter Twister“. Konkurse dalyvavo 67 moksleiviai iš įvairių rajono mokyklų. Mūsų mokyklos trečiokė laimėjo garbingą **antrąją vietą.** Telšių rajono 2–4 klasių mokinių pasaulio pažinimo olimpiadoje „Mano gaublys“ 3b klasės mokinė laimėjo **I vietą,** o 3a klasės mokinėužėmė **II vietą**, o dar vienas 3b klasės mokinys džiaugėsi **III vieta** rajone. Telšių rajono 1–4 klasių mokinių dailaus rašto konkurso „Rašau Lietuvai“ laureatėmis tapo dvi mūsų mokyklos moksleivės: pirmokė ir trečiokė. Kovo mėnesį vyko Telšių rajono technologijų olimpiada tema „Kūrybiškumo virusas“. Olimpiada vyko virtualioje aplinkoje, kur mokiniai turėjo pristatyti savo sukurtus namų darbus. Olimpiadoje dalyvavo keturi mūsų mokyklos mokiniai. Olimpiadoje laimėtos dvi pirmosios ir viena antra vieta.  Šių metų kalėdinio žaisliuko konkurso tema „Liaudies tradicijos vakar, šiandien ir rytoj“. Darbus pristatė 7 mokiniai, iš kurių nugalėtojais savo amžiaus grupėse paskelbti du mokiniai.

3a klasės mokiniai dalyvavo UAB Mokslo technologijos organizuotame konkurse „STEAM namuose“ ir tapo 2 vietos laimėtojais. Mokiniai pademonstravo eksperimentą apie difuziją „Vanduo ir rašalas“. Laimėtojams įteiktas 50 eurų vertės kuponas, už kurį klasė galės įsigyti priemonių internetinėje parduotuvėje.

2020-ųjų rudens pradžioje Lietuvoje startavo mobiliosios vaikščiojimo programėlės „#walk15“ įgyvendinamas ir Sporto rėmimo fondo finansuojamas projektas „Mokyklos eina“, nukreiptas į 15 žemiausio fizinio aktyvumo rodiklius fiksuojančias savivaldybes. Kiekvienoje iš savivaldybių buvo atrinkta po dvi mokyklas ir joms pristatytos kelios skirtingos, pažangios priemonės, kurių tikslas – skatinti kasdien surinkti kuo daugiau žingsnių. Absoliučia projekto žingsnių lydere tapo mūsų mokykla.

**I SKYRIUS**

**BENDROSIOS NUOSTATOS**

1. Telšių „Germanto“ progimnazijos ugdymo planas reglamentuoja pradinio ir pagrindinio ugdymo pirmosios dalies programų įgyvendinimą. Mokyklos ugdymo planas sudarytas vadovaujantis 2021 m. gegužės 3 d. LR švietimo, mokslo ir sporto ministrės įsakymu Nr. V-688 patvirtintais 2021–2022 ir 2022–2023 mokslo metų pradinio bei pagrindinio ugdymo programų bendraisiais ugdymo planais, kitais švietimą ir mokyklos veiklą reglamentuojančiais dokumentais.

2. Mokyklos ugdymo planas parengtas mokyklos direktoriaus 2021 m. gegužės 24 d. įsakymu

Nr. V-29 sudarytos darbo grupės, aptartas mokytojų tarybos posėdyje, suderintas su Mokyklos taryba.

3. Mokyklos Ugdymo planas parengtas vieneriems 2021–2022 mokslo metams atsižvelgiant į mokyklos strateginius tikslus, bendruomenės poreikius, turimus išteklius.

4. Ugdymo plano tikslas – apibrėžti bendruosius ugdymo programų vykdymo reikalavimus mokyklos ugdymo turiniui formuoti ir ugdymo procesui organizuoti, sudarant lygias galimybes kiekvienam mokiniui siekti asmeninės pažangos ir įgyti mokymuisi visą gyvenimą būtinų bendrųjų ir dalykinių kompetencijų.

5. Ugdymo plano uždaviniai:

5.1. pateikti ugdymo gaires mokyklos ugdymo turiniui kurti ir jo įgyvendinimą užtikrinančiam mokyklos ugdymo planui parengti;

5.2. nurodyti minimalų privalomą pamokų skaičių, skirtą ugdymo programoms įgyvendinti.

**II SKYRIUS**

**UGDYMO ORGANIZAVIMAS**

**PIRMASIS SKIRSNIS**

**MOKSLO METŲ TRUKMĖ**

6. Ugdymo organizavimas 2021–2022 mokslo metais:

6.1. mokslo metų ir ugdymo proceso pradžia – 2021 m. rugsėjo 1 d.;

6.2. ugdymo proceso trukmė 1–4 klasių mokiniams – 175 ugdymo proceso dienų (35 savaitės), 5–8 klasių mokiniams – 175 ugdymo proceso dienos (37 savaitės);

6.3. skiriamos atostogos:

|  |  |
| --- | --- |
| Rudens atostogos | 2021 m. lapkričio 3 d.  –lapkričio 5 d. |
| Žiemos (Kalėdų) atostogos | 2021 m. gruodžio 27 d.–2022 m. sausio 7 d. |
| Žiemos atostogos | 2022 m. vasario 14 d.–vasario 18 d. |
| Pavasario (Velykų) atostogos | 2022 m. balandžio 19 d.–balandžio 22 d. |

6.4. Ugdymo procesas skirstomas į pusmečius. Pusmečių trukmė:

2

|  |  |  |
| --- | --- | --- |
| Pusmečiai | Klasės | Pusmečių trukmė |
| I pusmetis  II pusmetis | 1–8 | 2021-09-01–2022-01-21 |
| 1–4 | 2022-01-24–2022-06-09 |
| 5–8 | 2022-01-24–2022-06-23 |

6.5. Pasibaigus ugdymo procesui skiriamos vasaros atostogos:

|  |  |  |  |
| --- | --- | --- | --- |
| Ugdymo programos | Klasė | 2021–2022 m. m. vasaros atostogų | |
| pradžia | pabaiga |
| Pradinio ugdymo | 1–4 | 2022-06-10 | 2022-08-31 |
| Pagrindinio ugdymo | 5–8 | 2022-06-27 | 2022-08-31 |

7. Ugdymo procesas koreguojamas (BUP 7 priedas):

7.1. ugdymas karantino, ekstremalios situacijos, ekstremalaus įvykio ar įvykio (ekstremali temperatūra, gaisras, potvynis, pūga ir kt.), keliančio pavojų mokinių gyvybei ar sveikatai (toliau ypatingos aplinkybės), laikotarpiu ar esant aplinkybėms mokykloje, dėl kurių ugdymo procesas negali būti organizuojamas kasdieniu mokymo proceso organizavimo būdu (mokykla yra dalykų brandos egzaminų centras, vyksta remonto darbai ir kt.), progimnazijos direktorius priima sprendimus dėl ugdymo proceso koregavimo, organizavimo nuotoliniu būdu ar sustabdymo ir informuoja Švietimo ir sporto skyrių, Visuomenės sveikatos priežiūros biurą, mokinių tėvus;

7.2. ekstremali temperatūra – mokyklos ar gyvenamojoje teritorijoje:

7.2.1. pradinių klasių mokiniams minus 20 laipsnių ar žemesnė arba 30 laipsnių ar aukštesnė;

7.2.2. 5-tų klasių mokiniams minus 20 laipsnių ar žemesnė arba 30 laipsnių ar aukštesnė;

7.2.3. 6–8-tų klasių mokiniams minus 25 laipsnių ar žemesnė arba 30 laipsnių ar aukštesnė;

7.3. progimnazijos direktorius, nesant valstybės, savivaldybės lygio sprendimų dėl ugdymo proceso organizavimo esant ypatingoms aplinkybėms ar esant aplinkybėms progimnazijoje, dėl kurių ugdymo procesas negali būti organizuojamas kasdieniu mokymo proceso būdu, priima sprendimus laikinai koreguoti ugdymo proceso įgyvendinimą:

7.3.1. keisti nustatytą pamokų trukmę;

7.3.2. keisti nustatytą pamokų pradžios ir pabaigos laiką;

7.3.3. ugdymo procesą perkelti į kitas aplinkas;

7.3.4. priimti kitus sprendimus, mažinančius / šalinančius pavojų mokinių sveikatai ir gyvybei;

7.4. ugdymo procesas progimnazijos direktoriaus sprendimu gali būti stabdomas 1–2 darbo dienas, kai dėl susidariusių aplinkybių progimnazijos aplinkoje nėra galimybės jo koreguoti ar tęsti įprastu būdu. Jei ugdymo procesas stabdomas ilgesnį laiką progimnazijos direktorius sprendimą suderina su savivaldybės vykdomąja institucija Švietimo ir sporto skyriumi;

7.5. valstybės, savivaldybės sprendimu ugdymo procesą organizuojant nuotoliniu mokymo būdu progimnazija:

7.5.1. priima sprendimus ugdymo procesui nuotoliniu mokymo būdu organizuoti, atsižvelgdama į progimnazijos ugdymo planą, Bendrųjų ugdymo planų nuostatas;

7.5.2. įvertina, ar visi mokiniai gali dalyvauti ugdymo procese nuotoliniu mokymo būdu. Išsiaiškinus, kad mokinio namuose nėra sąlygų mokytis, sudaromos sąlygos mokytis progimnazijoje, jeigu progimnazijoje nėra aplinkybių, kurios keltų pavojų mokinio gyvybei ir sveikatai. Nesant galimybių ugdymo procesą organizuoti progimnazijoje, ugdymo proceso organizavimas laikinai perkeliamas į kitas saugias patalpas;

7.5.3. susitaria dėl mokinių emocinės sveikatos stebėjimo, taip pat mokinių, turinčių specialiųjų ugdymosi poreikių ugdymo specifikos ir švietimo pagalbos teikim

7.5.4. įgyvendindama ugdymo programas, ne mažiau kaip 80 procentų ugdymo procesui numatyto laiko (per savaitę ir (ar) mėnesį) skiria sinchroniniam ugdymui ir ne daugiau kaip 20 procentų – asinchroniniam ugdymui. Nepertraukiamo sinchroninio ugdymo trukmė – iki 90 min. (BUP 7 priedo 4.5 papunkčio pakeitimas);

7.5.6. susitaria dėl mokymosi pagalbos mokiniui teikimo būdų ir savalaikiškumo, dėl užduočių, skiriamų atlikti namuose toje pačioje klasėje, apimties, pobūdžio, dėl mokymosi krūvių stebėsenos ir jų koregavimo, grįžtamosios informacijos teikimo, dėl mokinio darbotvarkės nustatymo, atsižvelgdama į mokinių amžių;

7.5.7. mokiniai ir jų tėvai (globėjų, rūpintojų) informuojami naudojantis TAMO dienynu, telefono žinutėmis bei skambučiais.

7.5.8. mokyklos administracija atsakinga už bendrosios informacijos teikimą apie ugdymo proceso organizavimo tvarką, švietimo pagalbos teikimą, komunikaciją aktualiais švietimo bendruomenei klausimais tol, kol neišnyksta ypatingos aplinkybės ar aplinkybės, dėl kurių ugdymo procesas progimnazijoje negalėjo būti organizuojamas kasdieniu būdu. Informacija apie tai skelbiama progimnazijos tinklalapyje;

7.5.9. numato planą, kaip pasibaigus ypatingoms aplinkybėms sklandžiai grįžti prie įprasto ugdymo proceso organizavimo;

7.5.10. sprendimai dėl ugdymo proceso koregavimo ar sustabdymo įforminami progimnazijos direktoriaus įsakymu;

7.5.11. visa informacija dėl ugdymo proceso koregavimo ar sustabdymo, mokymuisi reikalinga informacija skelbiama elektroniniame dienyne TAMO.

8. Mokykla, kurios nuostatuose (įstatuose) įteisintas nuotolinio mokymo proceso organizavimo būdas, gali priimti sprendimą mokiniams, kurie mokomi kasdieniu mokymo proceso organizavimo būdu, dalį ugdymo proceso įgyvendinti nuotoliniu mokymo proceso organizavimo būdu: 5–8 klasių mokiniams iki 10 procentų ugdymo procesui skiriamo laiko per mokslo metus.

**ANTRASIS SKIRSNIS**

**MOKYKLOS UGDYMO PLANO RENGIMAS**

9. Mokykla, planuodama mokyklos ugdymo turinio įgyvendinimą, priėmė sprendimą dėl:

9.1. Sveikatos ir lytiškumo ugdymo bei rengimo šeimai bendrosios programos, patvirtintos Lietuvos Respublikos švietimo ir mokslo ministro 2016 m. spalio 25 d. įsakymu Nr. V-941 „Dėl Sveikatos ir lytiškumo ugdymo bei rengimo šeimai programos patvirtinimo“ (toliau – Sveikatos programa) integravimo į mokyklos ugdymo turinį: sveikatos programa pradiniame ugdyme yra integruota į dėstomus dalykus ir neformalųjį švietimą. Pagrindiniame ugdyme Sveikatos programa integruojama į fizinio ugdymo, gamtos ir žmogaus, biologijos, chemijos, technologijų dalykus, socialinę veiklą ir neformalųjį švietimą, taip pat kiekvienoje ugdymo pakopoje (5–8 klasėse) sveikatos ugdymui per mokslo metus skiriami programos visumą apimantys specialūs užsiėmimai (rengiami susitikimai su medicinos darbuotojais atskirai mergaitėms ir berniukams, organizuojamos sveikatingumo bei sporto šventės, pokalbiai klasių valandėlių metu), kurie organizuojami pamokų, paskaitų forma arba pažintinių dienų metu bei per socialinę veiklą;

9.2. sveikatos programos vykdymu mokykloje rūpinasi direktoriaus pavaduotoja ugdymui.

10. Mokyklos ugdymo plane, atsižvelgiant į mokyklos kontekstą, numatoma:

10.1. vykdant bendrojo ugdymo programas, ugdymas karjerai (Ugdymo karjerai programa, patvirtinta Lietuvos Respublikos švietimo ir mokslo ministro 2014 m. sausio 15 d. įsakymu Nr. V-72 „Dėl Ugdymo karjerai programos patvirtinimo“) organizuojamas laikantis šių nuostatų:

10.1.1. pradiniame ugdyme ugdymas karjerai integruojamas į pasaulio pažinimo dalyko turinį ir neformalųjį švietimą;

10.1.2. pagrindiniame ugdyme ugdymas karjerai integruojamas į visų dalykų programų turinį ir neformalųjį švietimą;

10.2. mokykla organizuoja kryptingas socialinio ir emocinio ugdymo, sveikos gyvensenos stiprinimo ir prevencines veiklas: pasirinko nuoseklias ir ilgalaikes socialines ir emocines kompetencijas ugdančias prevencines programas: „Zipis“ (1 kl.), „Obuolio draugai“ (2 kl.), „Įveikime kartu“ (4 kl.), „Paauglystės kryžkelės“ (5–8 kl.), apimančias patyčių, smurto, alkoholio, tabako ir kitų psichiką veikiančių medžiagų vartojimo prevenciją, sveikos gyvensenos skatinimą ir sudaro sąlygas kiekvienam mokiniui nuolat joje dalyvauti, įgyvendindama Smurto prevencijos įgyvendinimo mokyklose rekomendacijas, patvirtintas Lietuvos Respublikos švietimo ir mokslo ministro 2017 m. kovo 2 d. įsakymu Nr. V-190 „Dėl Smurto prevencijos įgyvendinimo mokyklose rekomendacijų patvirtinimo“. Programų veiklos integruojamos į pasaulio pažinimo, fizinio ugdymo, lietuvių kalbos, biologijos, gamtos ir žmogaus, chemijos, dorinio ugdymo turinį, per neformaliojo vaikų švietimo veiklas. Taip pat skiriamas atskiras laikas programų veikloms įgyvendinti organizuojant paskaitas, švietėjiškas akcijas, disputus, projektus;

10.3. etninė kultūrinė veikla organizuojama vadovaujantis Pagrindinio ugdymo etninės kultūros bendrąja programa, kuri patvirtinta Lietuvos Respublikos švietimo ir mokslo ministro 2012 m. balandžio 12 d. įsakymu Nr. V-651 „Dėl Pagrindinio ugdymo etninės kultūros bendrosios programos“ (toliau – Etninės kultūros programa):

10.3.1. dalis Etninės kultūros ugdymo programos tematikos integruota į pradinio ugdymo bendrąsias programas: dorinio ugdymo, pasaulio pažinimo, muzikos, lietuvių kalbos, šokio, dailės dalykus bei į neformalųjį ugdymą (būreliai „Iš kraičios skrynios“, „Vaizduoju pasaulį“);

10.3.2. pagrindiniame ugdyme Etninės kultūros ugdymas integruojamas į visų mokomųjų dalykų turinį bei neformalųjį ugdymą (būrelis „Etnoratas).

10.4. informacinių technologijų naudojimas, skaitmeninio turinio kūrimas, informatinio mąstymo ugdymas pradinėse klasėse integruojamas į visų dalykų pamokas bei neformalųjį ugdymą (būreliai „IT dirbtuvės“, „Mažieji programuotojai“);

10.5. Žmogaus saugos bendroji programa, patvirtinta Lietuvos Respublikos švietimo ir mokslo ministro 2012 m. liepos 18 d. įsakymu Nr. V-1159 „Dėl Žmogaus saugos bendrosios programos patvirtinimo“, pradinėse klasėse integruojama į visų dalykų pamokas.

11. Be privalomų mokytis dalykų, mokinys gali pasirinkti mokyklos siūlomus papildomai mokytis dalykus:

11.1. lietuvių kalbos ir literatūros įgūdžiams formuoti ir skaitymo gebėjimams gerinti „Teksto suvokimas ir kalbinė raiška“ 6-ose kl. (2 val.) ir „Teksto kūrimas ir suvokimas“ 8-ose klasėse (2 val.).

12. Mokykla, įgyvendindama ugdymo turinį nusprendė pamokas, numatytas dvejiems metams, skirstyti taip: žmogaus saugos dalykas dėstomas 5-ose (1) ir 7-ose (1) klasėse, informacinės technologijos 7-ose (1) klasėse, technologijos 7-ose (2) ir 8-ose (1) klasėse (Ugdymo plano 1 priedas).

13. Neformaliojo vaikų švietimo ugdymui siūloma rinktis įvairių sričių veiklas, kurioms skirta 30 val. (pradinėse klasėse 16 val., 5–8 klasėse – 14 val.). (Ugdymo plano 2 priedas). Neformaliojo ugdymo valandos / pamokos trukmė – 45 min. Neformaliojo vaikų švietimo programose dalyvaujančius mokinius mokykla žymi Mokinių registre.

**TREČIASIS SKIRSNIS**

**UGDYMO VEIKLŲ ĮGYVENDINIMAS**

14. Mokykla numatė, kad:

14.1. nacionalinio saugumo, antikorupcinio ugdymo temas integruos į istorijos, etikos, geografijos dalykų turinį bei klasių vadovų veiklas;

14.2. informacinio raštingumo ugdymą integruos į visų dalykų ugdymo turinį;

14.3. verslumo, finansinio raštingumo įgūdžiams ugdyti 2022-03-14 planuojama integruotų veiklų pamokos 1–8 klasių mokiniams – π(pi) diena.

15. Pažintinė, kultūrinė, meninė, kūrybinė veikla – mokyklos ugdymo turinio dalis. Ši veikla

bus vykdoma nuosekliai per mokslo metus. Numatytos 5 integruotų dalykų ugdymo dienos: dvi edukacinės klasių ekskursijos (viena iš jų skirta savo regiono pažinimui), Mokyklos gimtadienio šventė (2021 m. spalio mėn.), Aplinkos apsaugos diena (2022 m. birželio mėn.), Judumo ir sveikos mitybos diena prie Germanto ežero (2022 m. birželio mėn.). Dienoms organizuoti bus sudaromos darbo grupės.

16. 5–8 klasių mokiniams skiriama 10 valandų per mokslo metus privaloma socialinė-pilietinė veikla (5 val. rekomenduojama atlikti I pusmetį, kitas 5 val. – II pusmetį).

17. Mokiniams siūlomos socialinės-pilietinės veiklos kryptys:

17.1. darbinė - kūrybinė veikla (kabinetų tvarkymo darbai, smulkūs remonto darbai, dekoracijų ruošimas, mokyklos bendrųjų erdvių, stendų apipavidalinimas, talkos, renginių organizavimas);

17.2. ekologinė veikla (mokyklos aplinkos tvarkymas, dalyvavimas miesto ar respublikinėse ekologinėse akcijose, projektuose, paukščių ir žvėrelių globa);

17.3. projektinė veikla (dalyvavimas pilietinio ugdymo, prevenciniuose, socialiniuose, profesinio veiklinimo projektuose, dalyvavimas klasės ir mokyklos savivaldos darbe, parodų rengimas);

17.4. socialinė veikla (pagalba draugui, gerumo akcijos, pagalba pagyvenusiems žmonėms);

17.5. kita veikla (pagalba klasės auklėtojui, dalykų mokytojams, darbas mokyklos bibliotekoje, veikla Mokinių aktyve);

17.6. mokiniai socialinę-pilietinę veiklą planuoja patys, ją fiksuoja socialinės veiklos ataskaitos lape;

17.7. veiklos apskaitą vykdo klasių vadovai. Veikla fiksuojama elektroniniame dienyne TAMO skiltyje „Socialinė-pilietinė veikla“;

17.8. veiklos kontrolę vykdo klasės auklėtojas bei mokyklos direktoriaus pavaduotoja ugdymui;

17.9. mokiniams, pateikusiems pažymėjimą, patvirtinantį savanorio atliktą savanorišką tarnybą pagal Jaunimo savanoriškos tarnybos organizavimo tvarkos aprašą, patvirtintą Lietuvos Respublikos socialinės apsaugos ir darbo ministro 2018 m. birželio 22 d. įsakymu Nr. A1-317„Dėl Jaunimo savanoriškos tarnybos organizavimo tvarkos aprašo patvirtinimo“, įskaitoma socialinė-pilietinė veikla.

**KETVIRTASIS SKIRSNIS**

**INDIVIDUALAUS UGDYMO PLANO SUDARYMAS. MOKINIO PAŽANGOS IR PASIEKIMŲ VERTINIMAS**

18. Mokykla priima sprendimą dėl mokinio individualaus ugdymo plano sudarymo. Mokinio individualus ugdymo planas – tai kartu su mokiniu sudaromas jo galioms ir mokymosi poreikiams pritaikytas ugdymosi planas, padedantis išsikelti tikslus, juos įgyvendinti, prisiimti asmeninę atsakomybę už mokymąsi. Individualų ugdymo planą:

18.1. privaloma sudaryti mokiniui, kuris:

18.1.2. atvykęs mokytis iš užsienio;

18.1.3. mokomas namie;

518.1.4. turi specialiųjų ugdymosi poreikių;

18.2. mokiniui, kurio:

18.2.1. mokymosi pasiekimų lygis (vieno ar kelių dalykų) žemesnis, nei numatyta Pradinio ugdymo bendrosiose programose ar Pagrindinio ugdymo bendrosiose programose, ir mokinys nedaro pažangos; jei nepasiekiamas patenkinamas lygis nacionalinio pasiekimų patikrinimo metu;

18.2.2. pasiekimai aukšti (ypač mokinio, galinčio pasiekti aukščiausią ir aukštą lygius, gabumams plėtoti, gebėjimams ugdyti ir siekti individualios pažangos).

19. Mokinio pasiekimai ir pažanga ugdymo procese vertinami vadovaujantis:

19.1. teisės aktais, reglamentuojančiais bendrąjį ugdymą ir mokinio pasiekimų ir pažangos vertinimą;

19.2. mokyklos priimtais sprendimais dėl mokinių pasiekimų ir pažangos vertinimo ar (ir) įvertinimo, kurie skelbiami mokyklos interneto svetainėje.

20. Mokinio vertinimo rezultatas fiksuojamas įrašu ir balu, taikant 10 balų vertinimo sistemą.

21. Nacionaliniame mokinių pasiekimų patikrinime mokykla dalyvauja mokyklos savininko teises ir pareigas įgyvendinančios institucijos arba mokyklos vadovo sprendimu. Mokinio pasiekimų rezultatai naudojami ugdymo procese mokinio mokymuisi planuoti ir neįskaičiuojami į ugdymo laikotarpio (trimestro, pusmečio) įvertinimą.

**PENKTASIS SKIRSNIS**

**MOKYMOSI KRŪVIO REGULIAVIMAS**

22. Mokiniui mokymosi krūvis per savaitę turi būti paskirstytas proporcingai. Vadovaujantis Lietuvos higienos norma HN 21:2017 „Mokykla, vykdanti bendrojo ugdymo programas. Bendrieji sveikatos saugos reikalavimai“, patvirtinta Lietuvos Respublikos sveikatos apsaugos ministro 2011 m. rugpjūčio 10 d. įsakymu Nr. V-773 „Dėl Lietuvos higienos normos HN 21:2017 „Mokykla, vykdanti bendrojo ugdymo programas. Bendrieji sveikatos saugos reikalavimai“ patvirtinimo“ (toliau – Higienos norma), mokykloje ugdymo procesui organizuoti sudaromas tvarkaraštis.

23. Mokykla vykdo mokinių mokymosi krūvio stebėseną. Remdamasi turimais duomenimis apie mokinių mokymosi krūvį, mokykla priima sprendimus dėl mokymosi krūvių sureguliavimo.

24. Pirmosios klasės mokiniams, kurie pradeda mokytis pagal pradinio ugdymo programą, ir penktosios klasės mokiniams, kurie pradeda mokytis pagal pagrindinio ugdymo programos pirmąją dalį, skiriamas minimalus privalomų pamokų skaičius per savaitę. Didesnis už minimalų privalomų pamokų skaičius dalykams skiriamas suderinus su mokinių tėvais (globėjais, rūpintojais). Kitų klasių mokiniams bendras pamokų skaičius per savaitę gali būti ir didesnis, nei numatyta Bendrųjų ugdymo planų 75, 109 punktuose.

25. Mokymosi pagalbai teikti bei mokinių mokymosi praradimų, patirtų COVID-19 pandemijos metu, kompensavimui skirta 12 konsultacijų: dvi 3-iose klasėse ir dešimt 5 Socialinė-pilietinė veikla 8 klasėse (lietuvių klb. – 2 val., anglų klb. – 1val., rusų klb. – 1val., matematikai – 1val., fizikai – 1val., biologijai – 1val., geografijai – 1val., istorijai – 1val., informacinėms technologijoms – 1val.);

25.1 trumpalaikės konsultacijos neįskaitomos į mokinio mokymosi krūvį. Mokinių tėvai (globėjai, rūpintojai) elektroniniu dienynu ar kitu būdu informuojami apie mokiniui siūlomą suteikti mokymosi pagalbą, jos formą ir, vykstant konsultacijoms, apie mokinio daromą pažangą.

26. Vadovaujantis mokykloje patvirtintais susitarimais:

26.1. mokiniui, kuris atstovauja mokyklai varžybose, konkursuose, olimpiadose per atostogas, savaitgalio ar švenčių dienomis, tos dienos įskaitomos į mokinio ugdymosi dienų skaičių. Mokinio prašymu poilsio dienos gali būti nukeliamos į artimiausias darbo dienas;

26.2. mokiniui, kuris dalyvauja šalies ir tarptautinėse olimpiadose, varžybose, gali būti suteikiamas laikas joms pasiruošti. Šis laikas įskaitomas į ugdymosi dienų skaičių.

27. Mokinys, kuris mokosi pagal neformaliojo vaikų švietimo programas ir pageidauja būti atleidžiamas nuo dalies ar visų konkretaus dalyko pamokų, mokyklos vadovui teikia prašymą ir neformaliojo vaikų švietimo programas ar jų nuorodas iki mokyklos nustatytos datos.

28. Sprendimas dėl atleidimo nuo konkretaus dalyko pamokų priimamas, jei dalyko mokytojas, įvertinęs neformaliojo vaikų švietimo programų turinį, pripažįsta, kad neformaliojo vaikų švietimo programos turinys dera su Bendrųjų programų turiniu.

29. Mokinys, atleistas nuo kurių nors menų, fizinio ugdymo ar kitų sričių dalykų pamokų, jų metu gali užsiimti kita ugdomąja veikla arba mokytis individualiai. Jeigu šios pamokos pagal pamokų tvarkaraštį yra pirmosios ar paskutinės, mokiniai mokyklos sprendimu į mokyklą gali atvykti vėliau arba išvykti anksčiau. Apie tai mokykla informuoja tėvus.

**ŠEŠTASIS SKIRSNIS**

**MOKYMOSI PAGALBOS TEIKIMAS MOKINIUI, BESIMOKANČIAM PAGAL PRADINIO AR PAGRINDINIO UGDYMO PROGRAMĄ**

30. Mokymosi pagalba ugdymo procese teikiama kiekvienam mokiniui, kuriam ji reikalinga. Ypač svarbi mokymosi pagalba mokiniui:

30.1. dėl ligos ar kitų priežasčių praleidusiam dalį pamokų;

30.2. gavusiam nepatenkinamą atsiskaitomųjų ar kitų užduočių įvertinimą;

30.3. gavusiam kelis iš eilės nepatenkinamus kurio nors dalyko įvertinimus;

30.4. jei pasiekimų lygis (vieno ar kelių dalykų) žemesnis, nei numatyta Pradinio ar Pagrindinio ugdymo bendrosiose programose ir mokinys nedaro pažangos;

30.5. jei nacionalinio pasiekimų patikrinimo metu nepasiekiamas patenkinamas lygis;

30.6. jei jo pasiekimai yra aukščiausio lygio ir jei jis siekia domėtis pasirinkta mokymosi sritimi;

30.7. patyrusiam mokymosi sunkumų COVID-19 pandemijos metu;

31. Už mokymosi pagalbos teikimo organizavimą atsakinga direktoriaus pavaduotoja ugdymui.

**SEPTINTASIS SKIRSNIS**

**ASMENŲ, BAIGUSIŲ UŽSIENIO VALSTYBĖS AR TARPTAUTINĖS ORGANIZACIJOS PRADINIO, PAGRINDINIO UGDYMO PROGRAMĄ, UGDYMO ORGANIZAVIMAS**

32. Mokykla, atvykus asmeniui, baigusiam užsienio valstybės, tarptautinės organizacijos pagrindinio ar pradinio, (toliau – tarptautinė bendrojo ugdymo programa):

32.1. priima jį mokytis vadovaudamasi Nuosekliojo mokymosi pagal bendrojo ugdymo programas tvarkos aprašu, patvirtintu Lietuvos Respublikos švietimo ir mokslo ministro 2005 m. balandžio 5 d. įsakymu Nr. ISAK-556 „Dėl Nuosekliojo mokymosi pagal bendrojo ugdymo programas tvarkos aprašo patvirtinimo“ (toliau – Nuosekliojo mokymosi tvarkos aprašas);

32.2. informuoja valstybinės mokyklos savivaldybės mokyklos savivaldybės vykdomąją instituciją ar jos įgaliotą asmenį.

33. Mokyklos administracija, priimdama mokinį:

33.1. išklauso atvykusiųjų asmenų lūkesčius dėl švietimo pagalbos poreikių ar poreikio tam tikrą dalį laiko intensyviai mokytis lietuvių kalbos;

33.2. aptaria mokyklos teikiamos pagalbos formas ir būdus, mokyklos, mokinio ir tėvų įsipareigojimus;

33.3. klasės vadovas aptaria atvykusio mokinio įtraukties į mokyklos bendruomenės gyvenimą galimybes ir veiksmus:

33.3.1. numato apytikrę adaptacinio laikotarpio trukmę;

33.3.2. pasitelkia mokinius savanorius, galinčius padėti atvykusiam mokiniui sklandžiai įsitraukti į mokyklos gyvenimą ir mokytis;

33.3.3. numato klasės vadovo, mokytojų darbą su atvykusiu mokiniu ir jo tėvais;

33.3.4. organizuoja mokytojų konsultacijas, individualias veiklas ugdymo programų skirtumams likviduoti;

33.3.5. numato atvykusio mokinio individualios pažangos stebėjimą per adaptacinį laikotarpį;

33.3.6. siūlo neformaliojo vaikų švietimo veiklas, kurios padėtų mokiniui greičiau integruotis.

34. Per adaptacinį laikotarpį mokinio pasiekimai pažymiais nevertinami, tačiau fiksuojama mokinio daroma pažanga.

**AŠTUNTASIS SKIRSNIS**

**LAIKINŲJŲ MOKYMOSI GRUPIŲ SUDARYMAS**

35. Mokinių skaičius laikinojoje grupėje negali būti didesnis nei 30 ir ne mažesnis nei 10 (išskyrus: etikai, tikybai ir vokiečių kalbai mokyti, nesusidarius 10 mokinių grupei paralelių klasių jungtinėje grupėje):

35.1. laikinosios grupės sudaromos iš tos pačios klasės arba paralelių klasių mokinių;

35.2. mokyklos ugdymo turiniui įgyvendinti sudaromos laikinosios grupės dalykams mokyti: tikyba – 5ab, 7ab, 8ab klasėse, etika – 5ab, 6ab, 8ab klasėse (Ugdymo plano 1 priedas);

35.3. informacinių technologijų ir technologijų dalykams mokyti, atsižvelgiant į darbo vietų kabinetuose skaičių, kurį nustato Higienos norma (Lietuvos higienos norma);

35.4. užsienio kalboms: 1-ajai ir 2-ajai, jei klasėje mokosi ne mažiau kaip 21 mokinys (Ugdymo plano 1 priedas).

**DEVINTAS SKIRSNIS**

**MOKINIŲ MOKYMO NAMIE ORGANIZAVIMAS**

36. Mokinių mokymas namie organizuojamas, vadovaujantis Mokinių mokymo stacionarinėje asmens sveikatos priežiūros įstaigoje ir namuose organizavimo tvarkos aprašu, patvirtintu Lietuvos Respublikos švietimo, mokslo ir sporto ministro 2012 m. rugsėjo 26 d. įsakymu Nr. V-1405 „Dėl Mokinių mokymo stacionarinėje asmens sveikatos priežiūros įstaigoje ir namuose organizavimo tvarkos aprašo patvirtinimo“ ir Mokymosi formų ir mokymo organizavimo tvarkos aprašu.

37. Mokiniai mokomi namie savarankišku ar (ir) nuotoliniu mokymo proceso organizavimo būdu. Mokiniui, mokomam namie, mokykla, suderinusi su mokinio tėvais (globėjais, rūpintojais) ir atsižvelgdama į gydytojų konsultacinės komisijos rekomendacijas, parengia individualų ugdymo planą.

38. Mokiniams, kurie mokosi namie:

38.1. pagal pradinio ugdymo programą savarankišku ar (ir) nuotoliniu mokymo proceso organizavimo būdu pavienio ar grupinio mokymosi forma:

381.1. 1–3 klasėse skiriama 315 pamokų per mokslo metus (9 pamokos per savaitę) Pradinio ugdymo bendrųjų programų ugdymo dalykams įgyvendinti;

38.1.2. 4 klasėje – 385 pamokos per mokslo metus (11 pamokų per savaitę);

38.2. pagal pagrindinio ugdymo programą savarankišku ar nuotoliniu mokymo proceso organizavimo būdu pavienio ar grupinio mokymosi forma:

38.2.1. 5–6 klasėse skiriamos 444 pamokos per mokslo metus (12 pamokų per savaitę);

38.2.2. 7–8 klasėse – 481 pamoka per mokslo metus (13 pamokų per savaitę).

39. Suderinus su mokinio tėvais (globėjais, rūpintojais), mokyklos vadovo įsakymu mokinys, kuris mokosi namie pagal pradinio ugdymo programą, gali nesimokyti menų ir fizinio ugdymo, pagal pagrindinio ugdymo programą – dailės, muzikos, technologijų ir fizinio ugdymo. Dienyne ir mokinio individualiame plane prie dalykų, kurių mokinys nesimoko, įrašoma „atleista“. Pamokos, gydytojo leidimu lankomos mokykloje, įrašomos į mokinio individualų ugdymo planą.

40. Mokyklos sprendimu mokiniui, kuris mokosi namuose, gali būti skiriama iki 2 papildomų pamokų per savaitę mokymosi pasiekimams gerinti.

**DEŠIMTAS SKIRSNIS**

**UGDYMO PROCESO ORGANIZAVIMAS NUOTOLINIU BŪDU**

41. Mokykla, planuodama organizuoti ugdymo procesą nuotoliniu mokymo proceso organizavimo būdu, vadovaujasi Mokymo nuotoliniu ugdymo proceso organizavimo būdu kriterijų aprašu, patvirtintu Lietuvos Respublikos švietimo, mokslo ir sporto ministro 2020 m. liepos 3 d. įsakymu Nr. V-1006 „Dėl Mokymo nuotoliniu ugdymo proceso organizavimo būdu kriterijų aprašo patvirtinimo“.

42. Mokykla įvertina, ar visi mokiniai gali dalyvauti ugdymo procese nuotoliniu mokymo būdu. Išsiaiškinus, kad mokinio namuose nėra sąlygų mokytis, taip pat mokiniams, turintiems vidutinių, didelių ar labai didelių specialiųjų ugdymosi poreikių, užtikrinamos sąlygos mokytis mokykloje.

43. Konsultacijos (individualios ir grupinės) organizuojamos nuotoliniu mokymo proceso organizavimo būdu. Mokiniams, kuriems namuose nėra sąlygų mokytis bei specialiųjų ugdymosi poreikių mokiniams organizuojamos kontaktinės konsultacijos mokyklos patalpose.

44. Mokykla, organizuodama ugdymo procesą nuotoliniu mokymo proceso organizavimo būdu, užtikrina visų mokymo procesui būtinų mokymosi išteklių organizavimą, struktūrą.

45. Mokykla yra įvaldžiusi ir naudoja „Microsoft Teams“ virtualią mokymo(si) aplinką.

46. Mokykla, pradėjusi organizuoti ugdymo procesą nuotoliniu mokymo proceso organizavimo būdu, pritaiko pamokų tvarkaraštį sinchroniniam ugdymui organizuoti. Ugdymo proceso tvarkaraštis, jo keitimai mokiniui, mokinio tėvams (globėjams, rūpintojams) bus žinomi iš anksto. Sinchroninio ugdymo nepertraukiama trukmė – 90 min. Organizuojant ugdymo procesą nuotoliniu mokymo proceso organizavimo būdu, nustatoma pertraukų trukmė, iš kurių viena – ilgesnės trukmės, skirta pietų pertraukai.

**III SKYRIUS**

**PRADINIO UGDYMO PROGRAMOS ĮGYVENDINIMAS**

**PIRMASIS SKIRSNIS**

**INTEGRUOJAMŲJŲ PROGRAMŲ ĮGYVENDINIMAS PRADINIAME UGDYME**

47. Integruojamųjų, prevencinių ir kitų ugdymo programų įgyvendinimas:

47.1. į Bendrosios programos ugdymo dalykų programų turinį integruojama:

47.1.1. bendrųjų kompetencijų ir gyvenimo įgūdžių ugdymo programa, integruojamųjų programų – Mokymosi mokytis, Komunikavimo, Darnaus vystymosi, Kultūrinio sąmoningumo, Gyvenimo įgūdžių ugdymo programų pagrindai (Pradinio ir pagrindinio ugdymo bendrųjų programų, patvirtintų Lietuvos Respublikos švietimo ir mokslo ministro 2008 m. rugpjūčio 26 d. įsakymu Nr. ISAK-2433 „Dėl Pradinio ir pagrindinio ugdymo bendrųjų programų patvirtinimo“, 11 priedas „Bendrųjų kompetencijų ir gyvenimo įgūdžių ugdymas“). Šių programų atskirai planuoti ir vykdyti nereikia, jos yra integruotos į Bendrosios programos turinį;

47.1.2. Žmogaus saugos bendroji programa, Sveikatos ir lytiškumo ugdymo bei rengimo šeimai bendroji programa bei etninės kultūros ugdymas integruojamas į dorinio, lietuvių kalbos, pasaulio pažinimo, fizinio ugdymo, dailės ir technologijų dalykus;

47.1.3. mokyklos pasirinktos prevencinės programos: „Zipio draugai“ (1kl.), „Obuolio draugai“ (2kl.), „Įveikime kartu“ (3–4 kl.);

47.1.4. informacinių komunikacinių technologijų ugdymas integruojamas į visus ugdymo dalykus. Informacinės komunikacinės technologijos ugdymo procese naudojamos kaip ugdymo priemonė, taip pat mokoma informacinių komunikacinių technologijų pradmenų;

47.2. Ugdymo karjerai programa, patvirtinta Lietuvos Respublikos švietimo ir mokslo ministro 2014 m. sausio 15 d. įsakymu Nr. V-72 „Dėl Ugdymo karjerai programos patvirtinimo“ integruojamas į dorinio, pasaulio pažinimo bei dailės ir technologijos dalykų programas.

**ANTRASIS SKIRSNIS**

**DALYKŲ SRIČIŲ UGDYMO TURINIO ĮGYVENDINIMO YPATUMAI**

48. Ugdymo sričių / ugdymo dalykų programų įgyvendinimas:

48.1. dorinis ugdymas:

48.1.1. tėvai (globėjai) parenka mokiniui vieną iš dorinio ugdymo dalykų: etiką arba tradicinės religinės bendruomenės tikybą;

48.2. kalbinis ugdymas:

48.2.1. lietuvių kalbos ugdymas vykdomas pagal Lietuvos Respublikos švietimo, mokslo ir sporto ministro patvirtintą Lietuvių kalbos pradinio ugdymo bendrąją programą;

48.2.2.1. skiriant Bendrųjų ugdymo planų 75 punkte nurodytas pamokas;

48.2.4. pirmosios užsienio kalbos mokymas:

48.2.4.1. pirmosios užsienio kalbos pradedama mokytis antraisiais pradinio ugdymo programos metais;

48.2.4.2. mokykla siūlo mokinio tėvams (globėjams, rūpintojams) parinkti mokiniui pirmąją užsienio kalbą – anglų;

48.3. socialinis ir gamtamokslinis ugdymas:

48.3.1. socialiniam ir gamtamoksliniam ugdymui skiriama po pusė pasaulio pažinimo dalykui skirto ugdymo laiko, iš kurio ne mažiau kaip viena ketvirtoji yra skiriama praktinei patyriminei veiklai;

48.3.2. socialiniams gebėjimams ugdyti rekomenduojama dalį (ne mažiau kaip vieną ketvirtąją) pasaulio pažinimo dalyko laiko skirti ugdymo procesą organizuojant socialinės, kultūrinės aplinkos pažinimui palankioje aplinkoje (pvz., lankantis visuomeninėse, bendruomenių, kultūros institucijose ir pan.);

48.4. fizinis ugdymas:

48.4.1. specialiosios medicininės fizinio pajėgumo grupės organizuojamos taip:

48.4.1.2. mokiniai dalyvauja ugdymo veiklose su pagrindine grupe, bet pratimai ir krūvis jiems skiriami pagal gydytojo rekomendacijas;

48.4.2. siekiant skatinti mokinių fizinį aktyvumą, sveikatinimą, ugdymo proceso metu organizuojamos judriosios pertraukos. Esant palankioms oro sąlygoms jos vyksta lauke;

48.5. meninis ugdymas (dailė ir technologijos, muzika, šokis):

48.5.2. kai valandos skiriamos dailės ir technologijų dalykui, technologiniam ugdymui skiriama ne mažiau kaip viena trečioji dailės ir technologijų dalykui skiriamo laiko;

48.5.3. teatro siūloma mokyti taikant jo elementus per įvairių dalykų pamokas;

48.5.4. šokiui skiriama viena valanda visose 1–4 klasėse;

48.6. informacinės technologijos:

48.6.1. skaitmeniniams mokinių gebėjimams ugdyti per visus dalykus ugdymo procese naudojamos šiuolaikinės skaitmeninės technologijos;

48.6.2. integruotai ugdomas mokinių informatinis mąstymas, mokoma kūrybiško ir atsakingo šiuolaikinių technologijų naudojimo, saugaus ir atsakingo elgesio skaitmeninėje aplinkoje, skaitmeninio turinio kūrimo.

**IV SKYRIUS**

**PAGRINDINIO UGDYMO PROGRAMOS ĮGYVENDINIMAS**

**PIRMASIS SKIRSNIS**

**PAGRINDINIO UGDYMO PROGRAMOS ĮGYVENDINIMO YPATUMAI**

49. Ugdymo sričių / ugdymo dalykų programų įgyvendinimas.

50. Dorinis ugdymas:

50.1 dorinio ugdymo dalyką (etiką ar tikybą) mokiniui iki 14 metų parenka tėvai (globėjai, rūpintojai). Siekiant užtikrinti mokymosi tęstinumą ir nuoseklumą, etiką arba tikybą mokinys renkasi dvejiems metams (5–6, 7–8).

51. Lietuvių kalba ir literatūra. Mokykla, įgyvendindama ugdymo turinį:

51.1. lietuvių kalbos ugdymas vykdomas pagal Lietuvos Respublikos švietimo, mokslo ir sporto ministro patvirtintą lietuvių kalbos pradinio ugdymo bendrąją programą, skiriant Bendrojo ugdymo plano 27 punkte nurodytas pamokas;

51.2. mokiniams siūlo rinktis pasirenkamuosius dalykus lietuvių kalbos ir literatūros įgūdžiams formuoti ir skaitymo gebėjimams gerinti: „Teksto suvokimas ir kalbinė raiška“ (6 kl.), „Teksto skaitymas ir kūrimas“ (8 kl.). (Ugdymo plano 1 priedas);

### 51.3. mokiniams, kurie nepasiekia lietuvių kalbos bendrojoje programoje numatyto patenkinamo lygio, sudaromos sąlygos išlyginti mokymosi spragas skiriant konsultacijas laikinojoje grupėje;

51.4. į lietuvių kalbos ir literatūros programos įgyvendinimą integruojamas pilietiškumo pagrindų mokymas, laisvės kovų istorijai skiriant ne mažiau kaip 18 pamokų (Ilgalaikiai planai).

52. Užsienio kalba:

52.1. užsienio kalbos, pradėtos mokytis pagal pradinio ugdymo programą, toliau mokomasi kaip pirmosios iki pagrindinio ugdymo programos pabaigos;

52.2. antrosios užsienio kalbos mokyti privaloma nuo 6 klasės. Tėvai (globėjai, rūpintojai) mokiniui iki 14 metų parenka rusų arba vokiečių kalbas.

53. Gamtos mokslai:

53.1. 5-8 klasių mokinių eksperimentiniams ir praktiniams įgūdžiams ugdyti gamtos mokslų dalykų turinyje skiriama ne mažiau kaip 30 procentų dalykui skirtų pamokų per mokslo metus. Atlikti eksperimentus galima ne tik mokykloje, kurioje mokosi mokinys, bet ir atvirosios prieigos centruose ar kitose tam tinkamose aplinkose;

53.2. mokykla sudaro mokiniams galimybes dalyvauti gamtos, technologijų, matematikos ir menų centrų STEAM (angl. *science, technology, engineering, arts, maths*) vykdomose neformaliojo vaikų švietimo programų veiklose, vykstant į juos ir / ar nuotoliniu būdu.

54. Technologijos:

54.1. mokiniai, kurie mokosi pagal pagrindinio ugdymo programos pirmąją dalį, kiekvienoje klasėje mokomi, proporcingai paskirsčius laiką mitybos, tekstilės, konstrukcinių medžiagų ir elektronikos technologijų programoms;

54.2. Klasės dalijamos į grupes per technologijų pamokas atsižvelgiant į darbo vietų skaičių ir įrangą kabinetuose.

### 55. Informacinės technologijos:

### 55.1. informacinių technologijų pradedama mokyti 5-oje klasėje, tęsiama 6-oje ir 7 klasėje skiriant po vieną pamoką per savaitę. 8-oje klasėje informacinėms technologijoms skiriama 1 valanda per savaitę iš pamokų, skirtų mokinio ugdymosi poreikiams tenkinti, iš kurių pusė panaudojama integruotam mokymui su anglų kalbos, geografijos, biologijos bei rusų kalbos dalykais (Integruotos pamokos numatytos mokytojų ilgalaikiuose planuose).

56. Socialiniai mokslai:

56.1. per socialinių mokslų pamokas mokymasis grindžiamas tiriamojo pobūdžio metodais, diskusijomis, bendradarbiavimu, savarankiškai atliekamu darbu ir informacinėmis komunikacinėmis technologijomis;

56.2. siekiant gerinti gimtojo krašto (pavyzdžiui, rajono, savivaldybės, gyvenvietės ir kt.) ir Lietuvos valstybės pažinimą, atsižvelgiant į esamas galimybes istorijos ir geografijos mokymas organizuojamas netradicinėse aplinkose (muziejuose). Tokias pamokas dėstantys mokytojai numato ilgalaikiuose planuose;

56.3. 5–8 klasėse pilietiškumo ugdymas integruojamas į artimus pagal turinį dalykus (etiką, istoriją, geografiją, lietuvių kalbą ir literatūrą) bei į socialinę veiklą;

56.4. į socialinių mokslų ugdymo turinį integruojamos Lietuvos ir pasaulio realijų temos.

57. Fizinis ugdymas:

57.1. 5–8 klasėse privalomos 3 fizinio ugdymo pamokos per savaitę, per mokslo metus – 111 pamokų;

57.2. specialiosios medicininės fizinio pajėgumo grupės mokiniai dalyvauja pamokose kartu su pagrindine grupe, bet pratimai ir krūvis jiems skiriami pagal gydytojo rekomendacijas ir atsižvelgiant į savijautą;

57.3. mokykla mokiniams, atleistiems nuo kūno kultūros pamokų dėl sveikatos ir laikinai dėl ligos, siūlo kitą veiklą: stalo žaidimus, šaškes, šachmatus, veiklą skaitykloje, bibliotekoje, konsultacijas.

58. Pagrindinio ugdymo organizavimas karantino, ekstremalios situacijos, ekstremalaus įvykio ar įvykio, keliančio pavojų mokinių sveikatai ir gyvybei, laikotarpiu ar esant aplinkybėms mokykloje, dėl kurių ugdymo procesas negali būti organizuojamas kasdieniu mokymo proceso organizavimo būdu pateiktas 7 priede.

**V SKYRIUS**

**MOKINIŲ, TURINČIŲ SPECIALIŲJŲ UGDYMOSI POREIKIŲ (IŠSKYRUS ATSIRANDANČIUS DĖL IŠSKIRTINIŲ GABUMŲ), UGDYMO ORGANIZAVIMAS**

**PIRMASIS SKIRSNIS**

**BENDROSIOS NUOSTATOS**

59. Mokykla teikia specialiąją pedagoginę pagalbą specialiųjų ugdymosi poreikių turintiems mokiniams, mokykloje dirba specialusis pedagogas, logopedas, mokytojo padėjėjai, soc. pedagogai. Specialiosios pedagoginės pagalbos teikimą koordinuoja VGK pirmininkė, metodinę pagalbą teikia specialusis pedagogas ir Vaiko gerovės komisija.

60. Mokykla integruoja nedidelių, vidutinių, didelių specialiųjų ugdymosi poreikių turinčius mokinius.

61. Švietimo pagalba (psichologinė, specialioji pedagoginė, socialinė pedagoginė) teikiama vadovaujantis Psichologinės pagalbos teikimo tvarkos aprašu, patvirtintu Lietuvos Respublikos švietimo ir mokslo ministro 2017 m. rugpjūčio 30 d. įsakymu Nr. V-663 „Dėl Psichologinės pagalbos teikimo tvarkos aprašo patvirtinimo“, Specialiosios pedagoginės pagalbos teikimo tvarkos aprašu, patvirtintu Lietuvos Respublikos švietimo ir mokslo ministro 2011 m. liepos 8 d. įsakymu Nr. V-1228 „Dėl Specialiosios pedagoginės pagalbos teikimo tvarkos aprašo patvirtinimo“, Socialinės pedagoginės pagalbos teikimo vaikui ir mokiniui tvarkos aprašu, patvirtintu Lietuvos Respublikos švietimo ir mokslo ministro 2016 m. lapkričio 2 d. įsakymu Nr. V-950 „Dėl Socialinės pedagoginės pagalbos teikimo vaikui ir mokiniui tvarkos aprašo patvirtinimo“, Specialiosios pagalbos teikimo mokykloje (išskyrus aukštąsias mokyklas) tvarkos aprašu, patvirtintu Lietuvos Respublikos švietimo ir mokslo ministro 2011 m. liepos 8 d. įsakymu Nr. V-1229 „Dėl Specialiosios pagalbos teikimo mokyklose (išskyrus aukštąsias mokyklas) tvarkos aprašo patvirtinimo“:

61.1 specialiųjų ugdymosi poreikių mokiniai ugdomi pagal pritaikytas ir individualizuotas bendrojo ugdymo programas. Programas rengia dalykų mokytojai, juos konsultuoja specialusis pedagogas;

61.2 rugsėjo 1–15 dienomis vyksta vaikų kalbos išsivystymo tyrimas ir įvertinimas, grupių bei pogrupių komplektavimas, kalbos ir kalbėjimo sutrikimų šalinimo programų rengimas, kurį organizuoja mokyklos logopedas;

61.3 1–4 klasių mokiniams, turintiems kalbos ir kitų komunikacijos sutrikimų, sudaroma galimybė lankyti logopedines pratybas;

61.4 rugsėjo 1–15 dienomis vyksta specialiųjų ugdymosi poreikių mokinių sutrikimų ir Pedagoginės psichologinės tarnybos (PPT) rekomendacijų analizė, susipažinimas su naujais mokiniais, grupių komplektavimas, tvarkaraščio derinimas, kurį organizuoja specialusis pedagogas.

61.5 Specialiųjų ugdymosi poreikių mokiniai, turintys raidos, intelekto, kompleksinių, emocijų ir elgesio bei socialinės raidos, specifinių pažinimo sutrikimų lanko specialiąsias pratybas;

61.6 Vaiko gerovės komisijos ir pedagoginės psichologinės ar švietimo pagalbos tarnybos siūlymu, tėvų (globėjų, rūpintojų) pritarimu, 2–8 klasių mokiniai, dėl intelekto sutrikimo gali vėliau pradėti mokytis pirmosios užsienio kalbos, mokytis tik vienos užsienio kalbos. Mokiniui, nesimokančiam antros užsienio kalbos, siūlomos alternatyvos: lietuvių kalbos konsultacijos, užsiėmimai sporto salėje, technologijų, muzikos kabinetuose, mokyklos bibliotekoje. Toks ugdymo plano pakeitimas atsispindi mokinio individualiame plane, kuris tvirtinamas direktoriaus įsakymu.

61.7 5–8 klasių mokiniai, turintys judesio ir padėties sutrikimų, tėvų (globėjų) prašymu, gali nesimokyti technologijų. Kaip alternatyva jiems siūlomi užsiėmimai mokyklos bibliotekoje arba namų ruoša. Toks ugdymo plano pakeitimas atsispindi mokinio individualiame plane, kuris tvirtinamas direktoriaus įsakymu.

**ANTRASIS SKIRSNIS**

**INDIVIDUALAUS UGDYMO PLANO RENGIMAS**

62. Mokiniui, turinčiam specialiųjų ugdymosi poreikių, rengiamas individualus ugdymo planas, siekiant tenkinti jo pagalbos ir paslaugų ugdymo procese reikmes, padėti mokytis, plėtojant jo galias ir gebėjimus, teikiant švietimo pagalbą.

63. Mokinio individualaus ugdymo planas, tėvų (globėjų, rūpintojų) pageidavimu, sudaromas mokiniams, turintiems specialiųjų ugdymosi poreikių, mokiniams, kurie mokomi namuose ir grįžusiems iš užsienio, kuriems reikalinga pagalba, likviduojant ugdymosi spragas.

64. Mokinio individualaus ugdymo plane atsispindi visi, su ugdymu susiję pakeitimai (laikotarpis, dėstomi dalykai, jiems skiriamas valandų skaičius ir pan.). Individualus ugdymo planas rengiamas pusmečiui, vėliau gali būti koreguojamas. Mokinio individualiame ugdymo plane rekomenduojama apibrėžti ir sėkmės kriterijus, numatyti pagalbą.

65. Mokinio individualaus ugdymo planą rengia vaiko gerovės komisijos nariai, švietimo pagalbos specialistai, klasės auklėtojas, suderinę su mokinio tėvais (globėjais, rūpintojais) ir atsižvelgdami į mokyklos galimybes. Planas tvirtinamas direktoriaus įsakymu. Specialiųjų ugdymosi poreikių mokinių individualaus ugdymo plano įgyvendinimą prižiūri specialusis pedagogas

**TREČIASIS SKIRSNIS**

**MOKINIŲ, TURINČIŲ SPECIALIŲJŲ UGDYMOSI POREIKIŲ, MOKYMOSI PASIEKIMŲ IR PAŽANGOS VERTINIMAS**

66. Mokinio, kuris mokosi pagal bendrojo ugdymo programą, mokymosi pasiekimai ir pažanga vertinami pagal bendrosiose programose numatytus pasiekimus ir vadovaujantis Bendrųjų ugdymo planų 28 punkto nuostatomis.

67. Mokinio, kuriam bendrojo ugdymo programa pritaikoma, mokymosi pažanga ir pasiekimai ugdymo procese vertinami pagal mokinio individualiame ugdymo plane numatytus individualios pažangos keliamus tikslus, kurie yra suderinti su Bendrosiose programose numatytais pasiekimais, aptarus su mokiniu, jo tėvais (globėjais, rūpintojais), švietimo pagalbą teikiančiais specialistais, kokiais aspektais bus pritaikomas ugdymo turinys (ko sieks ir mokysis mokinys, kaip bus mokoma(si), kokie bus mokinio mokymosi pasiekimų vertinimo ir pa(si)tikrinimo būdai, kokiomis mokymo(si) priemonėmis bus naudojamasi).

68. Dėl mokinio, kuris mokosi pagal individualizuotą pradinio ugdymo ir individualizuotą pagrindinio ugdymo programą mokymosi pasiekimų vertinimo būdų, periodiškumo ir įforminimo svarstoma mokyklos VGK. Susitarimai priimami, atsižvelgiant į mokinio galias ir vertinimo suvokimą, specialiuosius ugdymosi poreikius, numatomą pažangą, tėvų (globėjų, rūpintojų) pageidavimus. Vertinimo būdas gali būti įrašai „įskaityta“, „neįskaityta“ arba pažymiai.

**KETVIRTASIS SKIRSNIS**

**ŠVIETIMO PAGALBOS MOKINIUI, TURINČIAM SPECIALIŲJŲ UGDYMOSI POREIKIŲ, TEIKIMAS**

69. Specialioji pedagoginė pagalba teikiama:

69.1. vadovaujantis Specialiosios pedagoginės pagalbos teikimo tvarkos aprašu, patvirtintu Lietuvos Respublikos švietimo ir mokslo ministro 2011 m. liepos 8 d. įsakymu Nr. V-1228 „Dėl Specialiosios pedagoginės pagalbos teikimo tvarkos aprašo patvirtinimo“;

69.2. Specialiųjų pratybų forma: individualiai ir grupiniai užsiėmimai. Mokiniams, turintiems nedidelių, vidutinių, didelių specialiųjų ugdymosi poreikių pagalba teikiama pamokoje dalyvaujant mokytojo padėjėjui arba mokinys dalyvauja specialiosiose pratybos atskirai nuo klasės. Vaiko gerovės komisijos posėdyje aptariama kuriems mokiniams teikiama pagalba. Specialusis pedagogas derina tvarkaraštį su direktore. Specialiosios pratybos mokiniui skiriamos atsižvelgiant į PPT išvadas ir rekomendacijas.

70. Specialioji pagalba teikiama vadovaujantis Specialiosios pagalbos teikimo mokyklose (išskyrus aukštąsias mokyklas) tvarkos aprašu, patvirtintu Lietuvos Respublikos švietimo ir mokslo ministro 2011 m. liepos 8 d. įsakymu Nr. V-1229 „Dėl Specialiosios pagalbos teikimo mokyklose (išskyrus aukštąsias mokyklas) tvarkos aprašo patvirtinimo“.

**PENKTASIS SKIRSNIS**

**MOKINIŲ, TURINČIŲ SPECIALIŲJŲ UGDYMOSI POREIKIŲ, MOKYMAS NAMIE**

71. Mokinio, turinčio specialiųjų ugdymosi poreikių, mokymą namie savarankišku ar nuotoliniu mokymo proceso organizavimo būdu organizuoja mokykla pagal vaiko gerovės komisijos ir pedagoginės psichologinės ar švietimo pagalbos tarnybos, gydytojų rekomendacijas, sudariusi mokinio individualų ugdymo planą mokymosi namie laikotarpiui.

72. Mokiniui, kuris mokosi pagal:

72.1. pritaikytą pradinio ugdymo programą, vadovaujantis Bendrųjų ugdymo planų 57–62 ir 75 punktais:

70.1.1. skiriama 70 ir daugiau pamokų per dvejus mokslo metus specialiosioms pamokoms ar specialiajai pedagoginei pagalbai teikti;

70.1.2. mokiniui, turinčiam vidutinį, žymų ir labai žymų intelekto sutrikimą, pagal pradinio ugdymo individualizuotą programą, skiriama 560 pamokų per dvejus mokslo metus (8 pamokas per savaitę), iš jų ne mažiau kaip 70 pamokų per dvejus mokslo metus galima skirti specialiosioms pamokoms ar specialiajai pedagoginei pagalbai teikti;

72.2. pritaikytą pagrindinio ugdymo programą, mokyti namie mokykla skiria pamokų, vadovaudamasi Bendrųjų ugdymo planų 57–62 ir 129 punktais, iš jų iki 74 pamokų skiriama specialiosioms pamokoms, specialiosioms pratyboms ar konsultacijoms.

73. Mokinio, kuris mokosi pagal individualizuotą pradinio ugdymo ir individualizuotą pagrindinio ugdymo programą, mokymas namie organizuojamas vadovaujantis Bendrųjų ugdymo planų 57–62, 75 ir 109 punktais. Mokyti namie skiriamos ne mažiau kaip 296 valandos per metus:

73.1. iki 74 pamokų per metus skiriama specialiosioms pamokoms ar specialiosioms pratyboms.

SUDERINTA Mokyklos tarybos

Telšių rajono savivaldybės administracijos 2021-05-31 posėdžio protokolu

Švietimo ir sporto skyriaus vedėjo pavaduotoja Nr. V1-3

Daiva Tūmienė

2021-09-30